CELEX: 32002D0802
Language: hr
Date: 2002-10-08 00:00:00
Title: 2002/802/EZ: Odluka Vijeća od 8. listopada 2002. o izmjeni Odluke 98/566/EZ o sklapanju Sporazuma o uzajamnom priznavanju između Europske zajednice i Kanade

11/Sv. 114
            
            
               HR
            
            
               Službeni list Europske unije
            
            
               97
            
         32002D0802
   
               L 278/21
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 8. listopada 2002.
   o izmjeni Odluke 98/566/EZ o sklapanju Sporazuma o uzajamnom priznavanju između Europske zajednice i Kanade
   (2002/802/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom prvog podstavka njegovog članka 300. stavka 2. i prvom rečenicom prvog podstavk njegovog članka 300. stavka 3. i stavka 4.,
   uzimajući u obzir prijedlog Komisije,
   budući da:
   
               (1)
            
            
               Radi osiguravanja učinkovite provedbe Sporazuma o uzajamnom priznavanju između Europske zajednice i Kanade (1) (dalje u tekstu „Sporazum”), potrebno je izmijeniti Odluku 98/566/EZ (2) kako bi se ovlastila Komisija da poduzme sve potrebne mjere radi provedbe Sporazuma.
            
         
               (2)
            
            
               Vijeće treba zadržati ovlast da odlučuje o prestanku važenja Sektorskih priloga,
            
         ODLUČILO JE:
   Jedini članak
   Članak 3. Odluke 98/566/EZ zamjenjuje se sljedećim:
   
      „Članak 3.
      1.   Komisija, uz pomoć posebnog Odbora koji odredi Vijeće, predstavlja Zajednicu u Zajedničkom odboru i u zajedničkim sektorskim skupinama koje su osnovane Sektorskim prilozima kako je predviđeno u člancima XI. i XII. Sporazuma. Komisija obavlja, nakon savjetovanja s ovim posebnim Odborom, imenovanja, notifikacije, razmjene informacija i zahtjeve za informacije kako je određeno Sporazumom.
      2.   Vijeće utvrđuje, djelujući kvalificiranom većinom na prijedlog Komisije, stajalište Zajednice u odnosu na odluke koje mora donijeti Zajednički odbor u vezi s prestankom važenja Sektorskih priloga u skladu s člankom XIX. stavkom 2.
      3.   U svim ostalim slučajevima stajalište Zajednice u Zajedničkom odboru ili, prema potrebi, u zajedničkim sektorskim skupinama određuje Komisija, nakon savjetovanja posebnog Odbora iz stavka 1.”
   
   
      Sastavljeno u Luxembourgu 8. listopada 2002.
      
         
            Za Vijeće
         
         
            Predsjednik
         
         T. PEDERSEN
      
   
   
      (1)  SL L 280, 16.10.1998., str. 3.
   
      (2)  SL L 280, 16.10.1998., str. 1.